Hankija/tellija: Tapa Vallavalitsus

Väikehange: Teekatte markeerimistööd, liiklusmärkide valmistamine, paigaldamine ja hooldamine

**Lugupeetud pakkuja!**

Tapa Vallavalitsus kutsub Teie ettevõtet esitama pakkumust Tapa vallas teekatte markeerimistöödeks, liiklusmärkide valmistamiseks, paigaldamiseks ja hooldustöödeks

**1. Tööde kirjeldus**

1.1. Teekatte markeerimistöödel, liiklusmärkide valmistamisel ja paigaldamisel juhinduda majandus- ja kommunikatsiooniministri 22.02.2011 määrusest nr 12 „Liiklusmärkide ja teemärgiste tähendused ning nõuded fooridele“ ning majandus- ja taristuministri 13.07.2015 määrusest nr 90 „Liikluskorralduse nõuded teetöödel“.

1.2. Liiklusmärgid valmistatakse tsingitud plekist alustele, mis kaetakse I klassi valgust peegeldava kilega ja kuuluvad valdavalt I suurusgruppi.

1.3. Liiklusmärgi postid valmistatakse tsingitud metalltorust Ø 60 ja seina paksusega vähemalt 2mm.

1.4. Liiklusmärgi posti paigaldamine betoonjalandiga või rammimise meetodil.

1.5. Teekatte märgistustööd teostatakse värviga, termoplastikuga või pritsplastikuga.

**2. Nõuded pakkujale**

2.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.

2.2. Pakkuja peab tagama töö tegemisel vajaliku kvalifikatsiooniga tööjõu kasutamise ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas vajalik vastav majandustegevuse teade, tegevusluba või registreering, siis tagama, et vastavaid töid teostaksid isikud, kellel on õigus selle töö tegemiseks.

**3. Nõuded pakkumusele**

3.1. Pakkumuses tuleb esitada ühikuhindadega maksumuse tabel.

3.2. Maksumuse arvutamisel peab pakkuja tuginedes oma ametialasele professionaalsusele võtma arvesse kõik kulud (transport, sõit objektile ja objektilt lahkumine jne), mis on vajalikud töö korrektseks teostamiseks.

3.3. Pakkumus peab olema jõus vähemalt 1 kuu.

**4. Pakkumuse esitamine ja tähtajad**

4.1. Pakkumus tuleb esitada e-posti aadressil vallavalitsus@tapa.ee.

4.2. Pakkumuse esitamise hilisem tähtaeg on **25 . märts kell 09:00.**

**5. Info ja teabevahetus**

5.1. Täiendavat informatsiooni ja selgitusi saab esitades kirjalikult küsimuse e-posti aadressil jaanus.annus@tapa.ee.

5.2. Küsimustele vastamine toimub kolme tööpäeva jooksul. Juhul kui küsimuse või selgitustaotluse laekumise ja pakkumuse esitamise tähtaja vahele ei jää vähemalt ühte tööpäeva, ei ole hankija kohustatud vastama ja selgitusi andma.

**6. Hanke menetlemine**

6.1. Hankija kontrollib ja hindab pakkumuse vastavust käesoleva hanketeate punktis 3 toodud tingimustele.

6.2. Hindamiskriteeriumiks on ühikuhindade kogumaksumus.

6.3. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

6.4. Hankijal on õigus vähendada töömahtusid kui maksumused ületavad hanke eeldatavat maksumust ning hankija rahalisi võimalusi. Läbirääkimisi mahtude vähendamiseks võib pidada ka ainult madalaima maksumusega pakkumuse esitanud pakkujaga.

6.5. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**7. Lepingu tingimused**

7.1. Töövõtuleping sõlmitakse hiljemalt 10 päeva jooksul pärast pakkumuse edukaks tunnistamise otsusest teavitamisest.

7.2. Lepingu täitmise tähtaeg on **31. detsember 2024.**

7.3. Tööde eest tasumine toimub tegelikult teostatud tööde eest pakkumuses esitatud ühikuhindade alusel.

7.3. Töövõtja on kohustatud alustama töödega hiljemalt 10 kalendripäeva jooksul pärast tellija poolt tellimuse saamist.

Lisa: Maksumuse tabel